**Bakonycsernyei Közös Önkormányzati Hivatal Jegyzője**

**8056 Bakonycsernye, Rákóczi u. 83.**

[**Tel:22/413-001**](Tel:22/413-001)**, Fax:22/592-031**

**e-mail:pm.bakonycsernye@morterseg.hu**

E L Ő T E R J E S Z T É S

a köztisztviselői teljesítményértékelés alapját képező célkitűzésekről

**Jogszabályi háttér:**

2011.évi CXCIX. törvény a közszolgálati tisztviselőkről: 130. §(1) A kormánytisztviselő munkateljesítményét a munkáltatói jogkör gyakorlója mérlegelési jogkörében eljárva írásban értékeli (teljesítményértékelés).

(2) A teljesítményértékelésnek vannak kötelező és ajánlott elemei.

(3) Legalább négy teljesítményértékelés eredménye együttesen adja a kormánytisztviselő minősítését. Minősíteni az első teljesítményértékeléstől számított egy évet követően kell.

(4) A teljesítményértékelés alapján jutalom fizethető.

(5) A minősítés alapján szakértői, illetve vezetői utánpótlás adatbázisba helyezhető a kormánytisztviselő.

(6) A teljesítményértékelés, minősítés tartalma hibás vagy valótlan ténymegállapításának, személyiségi jogát sértő megállapításának megsemmisítése iránt a kormánytisztviselő közszolgálati jogvitát kezdeményezhet.

(7) A közigazgatási minőségpolitikáért és személyzetpolitikáért felelős miniszter a teljesítményértékelés lefolytatásának elősegítése érdekében módszertani ajánlást ad ki.

(8) közigazgatási minőségpolitikáért és személyzetpolitikáért felelős miniszter - a helyi önkormányzatok tekintetében a megyei, fővárosi kormányhivatalok útján - ellenőrzi a teljesítményértékelésre, minősítésre vonatkozó szabályok és módszertan betartását.

**Tisztelt Képviselő-testületek!**

A 2011.évi CXCIX. törvény a közszolgálati tisztviselőkről rendelkezik a teljesítményértékelésről, melynek kötelező és ajánlott elemei is vannak.

A teljesítményértékelés évenkénti együttes eredménye adja a közszolgálati tisztviselők minősítését.

Minősíteni az első teljesítményértékeléstől számított egy évet követően kell.

A fentiekhez szükséges, hogy a Képviselő-testület egyértelműen és pontosan meghatározza azokat a kiemelt célokat, melyek teljesítését a köztisztviselőktől, a Bakonycsernyei Közös Önkormányzati Hivataltól elvár.

A munkáltató ezen átfogó célok alapján egyénekre bontva állapítja meg a követelményeket.

A helyi célok meghatározásánál figyelemmel kell lenni az önkormányzat számára meghatározott feladatokra, a központi jogszabályokra, és a helyi rendeletekre, valamint az aktuális feladatokra.

Fidrich Tamásné

jegyző

Bakonycsernye/Balinka/Nagyveleg Község Önkormányzat Képviselő-testületének

…/2019.(I….) sz. határozata

a 2019. évi köztisztviselői teljesítményértékelés alapját képező célkitűzésekről

Bakonycsernye/Balinka/Nagyveleg Község Önkormányzat Képviselő-testülete a Bakonycsernyei Közös Önkormányzati Hivatal köztisztviselői teljesítményértékelésének alapját képező célkitűzéseket az alábbiak szerint határozza meg:

1./ Az Európai Parlamenti valamint a helyi önkormányzati választásokon valamint előkészületeiben való aktív részvétel.

2./ Az ASP rendszer alkalmazásán túli továbbképzéseken való aktív részvétellel, az írott és szóbeli kommunikációs készségek fejlesztésével emelni a hivatali arculat színvonalát.

3./ A lakosság elektronikus és egyéb tájékoztatási színvonalának emelése. Az ügyfelek gyors, pontos tájékoztatása, a társhatóságok által kért adatgyűjtések, adatszolgáltatások teljesítése.

4./ Közreműködés a képviselő-testületek munkatervéhez igazodva a testületi ülések napirendi pontja szerinti, valamint az egyéb testületi döntést igénylő ügyek megfelelő időben történő elkészítésében.

5./ Szakszerű, jogszabályoknak megfelelő előterjesztésekkel a képviselő-testületi döntések szakmai megalapozásában való részvétel.

6./ A fejlesztési célok megvalósításában segítő pályázat elkészítése, gondozása.

7./ Államigazgatási és hatósági ügyek intézése során a szakszerűség és jogszerűség biztosítása, eljárási határidők szigorú betartása. A hivatal működését biztosító jogszabályváltozások folyamatos nyomon követése, az új jogszabályi rendelkezések munkafolyamatokba történő beépítése.

8./ Kintlévőségek behajtására a szükséges intézkedések megtétele.

Felkéri Bakonycsernye Nagyközség polgármesterét, hogy 2019. január 31-ig gondoskodjon a jegyzőre vonatkozó egyéni teljesítménykövetelmények meghatározásáról.

Felkéri a jegyzőt, hogy a Képviselő-testület által meghatározott kiemelt célok, valamint a módszertani ajánlás figyelembe vételével 2019. január 31. napjáig a Bakonycsernyei Közös Önkormányzati Hivatal köztisztviselőinek egyéni teljesítménykövetelményeit határozza meg.

Felelős: jegyző tekintetében Bakonycsernye Nagyközség polgármestere

köztisztviselők tekintetében a jegyző

Határidő: 2019. január 31.

Fidrich Tamásné

jegyző