**VÁLLALKOZÁSI SZERZŐDÉS**

mely létrejött egyrészről **Balinka község Önkormányzata** (8055 Balinka, Petőfi s. u. 34.) adószáma: 15364562-2-07, képviseli: Wéninger László polgármester, mint **Megrendelő,** (továbbiakban: Megrendelő),

másrészről:

**Schweighardt Csaba** (Balinka, Ady E. u. 7.) adószáma: 69118526-1-27 képviseli Schweighardt Csaba tűzifa kiskereskedelmi egyéni vállalkozó, mint **Vállalkozó,** (továbbiakban: Vállalkozó, (továbbiakban együtt: **Szerződő felek**) között az alulírott napon és helyen az alábbi feltételekkel:

**Szerződéses előzmények**

1.) A Kormány téli rezsicsökkentésben korábban nem részesült, a vezetékes gáz- vagy távfűtéstől eltérő fűtőanyagot felhasználó háztartások egyszeri támogatásáról szóló 1602/2018. (XI.27.) Korm. határozatban hozott döntése alapján a Belügyminiszter BMÖGF/69-79/2018. számú Támogatói Okiratával vissza nem térítendő támogatást állapított meg Balinka Község Önkormányzata részére, melyet a jogszabályban meghatározott határidőig benyújtott igénylők részére természetbeni juttatásként biztosít.

**Szerződés tárgya**

2.) Jelen Szerződés aláírásával a Megrendelő megrendeli, a Vállalkozó pedig elvállalja, hogy az 1.) pontban meghatározott támogatás felhasználásának biztosítása céljából tűzifát igénylő 70 háztartás részére.

**Szerződés időtartama**

4.) Felek a Szerződést határozott időre, a Szerződés aláírásának napjától számítva 2019. december 31. napjáig kötik meg. Jelen Szerződés a Felek aláírásával lép hatályba.

**Teljesítési határidő**

5.) A Szerződő felek megállapodnak abban, hogy a Vállalkozó biztosítja Balinka közigazgatási területén 70 balinkai háztartás tűzifához való hozzájutását az önkormányzat által kiállított - Téli tüzelő természetbeni támogatásra való jogosultságot igazoló - igazolásának bemutatásával haladéktalanul, de legkésőbb 2019. december 15-ig. A tüzelőanyag házhoz szállítási költsége az igénylőt terheli, melyet közvetlenül a Vállalkozónak fizet meg.

6.) Vállalkozó az 5.) pontban meghatározott teljesítést háztartásonként bruttó 12.000 Ft összegben, 3,5 q felaprított keményfában biztosítja, melyről a természetbeni támogatás átvételét igazoló dokumentumot állít ki. A dokumentum tartalmazza a jogosult nevét, címét, az átvett tüzelőanyag típusát és mennyiségét, a jogosult és a tüzelőanyagot kiadó aláírását és a kiadás dátumát.

**Fizetési feltételek**

7.) Szerződő felek a 6.) pontokban meghatározott teljesítést követően havonta számlát állít ki, melyhez csatolja az 6.) pontban meghatározott természetbeni támogatás átvételét igazoló dokumentumokat.

8.) Megrendelő a számla beérkezését követően ellenőrzi, hogy a természetbeni támogatás átadása szerződés szerint, illetve a jogosult részére történt-e.

9.) A téli tüzelőanyag ellenértékéről szóló számla összegét átvételt igazoló dokumentum és a számla ellenőrzését követően haladéktalanul, de legkésőbb 5 munkanapon belül kiegyenlíti a Vállalkozó ..... banknál vezetett ..........számú bankszámlájára történő utalással.

10.) A Vállalkozó által kiállított számla kizárólag tűzifa értékesítését tartalmazhatja. A tüzelőanyag szállítási költsége a jogosultat terheli. A vállalkozó által kiállított számla szállítási költséget nem tartalmazhat.

11.) Vállalkozó által 2019. december 31. után kiállított számla nem fogadható be.

12.) Szerződő felek az esetleges jogvitákat elsődlegesen békés úton, tárgyalások útján kívánják rendezni, s csupán akkor fordulnak bírósághoz, ha a tárgyalásos rendezés nem vezetett eredményre.

13.) Jelen Szerződés mindennemű módosítása és kiegészítése kizárólag írásban, a Szerződő felek egyetértésével lehetséges.

Jelen Vállalkozási szerződésben nem szabályozott kérdésekben a Polgári Törvénykönyv rendelkezései az irányadóak.

Szerződő felek a jelen Vállalkozási szerződést elolvasást és értelmezést követően, mint akaratukkal mindenben megegyezőt, helybenhagyólag írták alá 3 db magyar nyelvű példányban.

Mellékletek:

1. számú melléklet 70 db természetbeni támogatás átvételét igazoló dokumentum

Balinka, 2019. január ......

**Wéninger László Schweighardt Csaba**

Balinka Község Önkormányzata egyéni vállalkozó

Megrendelő Vállalkozó